title: 2011/228/EU: A Tanács határozata ( 2010. december 13. ) az Európai Unió és a Zöld-foki Köztársaság között a légi közlekedés bizonyos kérdéseiről létrejött megállapodás Unió részéről történő aláírásáról és ideiglenes alkalmazásáról#Megállapodás az Európai Unió és a Zöld-foki Köztársaság között a légi közlekedés bizonyos kérdéseiről

text:
               9.4.2011

               HU

               Az Európai Unió Hivatalos Lapja

               L 96/1

         A TANÁCS HATÁROZATA
   (2010. december 13.)
   az Európai Unió és a Zöld-foki Köztársaság között a légi közlekedés bizonyos kérdéseiről létrejött megállapodás Unió részéről történő aláírásáról és ideiglenes alkalmazásáról
   (2011/228/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A Tanács 2003. június 5-i határozatában felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek uniós szintű megállapodással való felváltásáról.

               (2)

               A Bizottság – a 2003. június 5-i tanácsi határozat mellékletében foglalt mechanizmusokkal és irányelvekkel összhangban – az Unió nevében tárgyalásokat folytatott a Zöld-foki Köztársasággal annak érdekében, hogy megállapodás jöjjön létre a légi közlekedés egyes kérdéseiről („a megállapodás”).

               (3)

               A megállapodást – annak későbbi időpontban való megkötésére is figyelemmel – alá kell írni és ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az Európai Unió és a Zöld-foki Köztársaság között a légi közlekedés egyes kérdéseiről létrejött megállapodás aláírása az Unió nevében jóváhagyásra kerül, figyelemmel az említett megállapodás megkötésére.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t, figyelemmel annak megkötésére.
   3. cikk
   A megállapodást annak hatálybalépéséig a felek ideiglenesen alkalmazzák az utolsó olyan értesítés időpontját követő hónap első napjától kezdve, amelyben a felek értesítették egymást a megállapodás ideiglenes alkalmazásához szükséges eljárások befejezéséről (1).
   4. cikk
   A Tanács elnöke felhatalmazást kap arra, hogy a megállapodás 8. cikkének (2) bekezdésében előírt értesítést megküldje.
   5. cikk
   Ez a határozat elfogadásának napján lép hatályba.

      Kelt Brüsszelben, 2010. december 13-án.

            a Tanács részéről

            az elnök

         K. PEETERS

      (1)  Azt a napot, amelytől keződően megállapodás ideiglenes alkalmazandó, a Tanács Főtitkársága teszi közzé az Európai Unió Hivatalos Lapjában.

      MEGÁLLAPODÁS
      az Európai Unió és a Zöld-foki Köztársaság között a légi közlekedés bizonyos kérdéseiről
      AZ EURÓPAI UNIÓ (a továbbiakban: az Unió)
      egyrészről, és
      A ZÖLD-FOKI KÖZTÁRSASÁG (a továbbiakban: a Zöld-foki-szigetek)
      másrészről,
      (a továbbiakban: „a Felek”)
      MEGÁLLAPÍTVA, hogy az Unió számos tagállama és a Zöld-foki-szigetek között olyan kétoldalú légiközlekedési megállapodások jöttek létre, amelyek az uniós joggal ellentétes rendelkezéseket tartalmaznak,
      MEGÁLLAPÍTVA, hogy az Unió kizárólagos hatáskörrel rendelkezik számos olyan kérdést illetően, amelyre az Unió tagállamai és harmadik országok között létrejött kétoldalú légiközlekedési megállapodások kiterjedhetnek,
      MEGÁLLAPÍTVA, hogy az uniós jog szerint a tagállamok valamelyikében letelepedett uniós légi fuvarozóknak joguk van hátrányos megkülönböztetés nélkül hozzáférni az Unió tagállamai és harmadik országok közötti légi útvonalakhoz,
      TEKINTETTEL az Unió és egyes harmadik országok között létrejött azon megállapodásokra, amelyek az ilyen harmadik országokban állampolgársággal rendelkező személyek és ott honos jogalanyok számára lehetővé teszik, hogy az uniós joggal összhangban engedélyezett légifuvarozói vállalkozásokban tulajdonjogot szerezzenek,
      FELISMERVE, hogy az uniós jog, valamint az Unió tagállamai és a Zöld-foki-szigetek között létrejött kétoldalú légiközlekedési megállapodások rendelkezéseinek összhangja rendezett jogi hátteret teremt az Unió és a Zöld-foki-szigetek közötti légiközlekedési szolgáltatások számára, és hozzájárul az ilyen légi szolgáltatások folytonosságának fenntartásához,
      ELISMERVE, hogy a Zöld-foki Köztársaság kormánya és olyan államok, amelyek nem uniós tagállamok közötti légiközlekedési megállapodások megkötésekor a Zöld-foki Köztársaság a légi fuvarozó vállalkozások tulajdonjoga és ellenőrzése tekintetében saját politikáját és szabályait alkalmazza,
      MEGÁLLAPÍTVA, hogy az uniós jog értelmében a légi fuvarozók elvben nem köthetnek olyan megállapodásokat, amelyek hatással lehetnek az Unió tagállamai közötti kereskedelemre, és a verseny megakadályozását, korlátozását vagy torzítását célozzák, illetve idézik elő,
      FELISMERVE, hogy az Unió tagállamai és a Zöld-foki-szigetek között létrejött kétoldalú légiközlekedési megállapodások azon rendelkezései, amelyek i. előírják vagy előnyben részesítik a vállalkozások közötti olyan megállapodások, vállalkozástársulások által hozott döntések vagy összehangolt magatartások elfogadását, amelyek megakadályozzák, torzítják vagy korlátozzák a légi fuvarozók közötti versenyt az adott útvonalakon; vagy ii. bármely efféle megállapodás, határozat vagy összehangolt magatartás hatásait erősítik; vagy iii. a légi fuvarozókra vagy más magántulajdonban álló gazdasági szereplőkre hárítják a felelősséget az olyan intézkedésekért, amelyek megakadályozzák, torzítják vagy korlátozzák a légi fuvarozók közötti versenyt az adott útvonalakon, mind hozzájárulhatnak ahhoz, hogy a vállalkozásokra vonatkozó versenyszabályok veszítsenek hatékonyságukból,
      MEGÁLLAPÍTVA, hogy az Uniónak e megállapodás keretében nem célja az Unió és a Zöld-foki-szigetek közötti légi forgalom mértékének növelése, az uniós légi fuvarozók és a Zöld-foki-szigetek légi fuvarozói közti egyensúly befolyásolása, vagy a meglévő kétoldalú légiközlekedési megállapodások rendelkezéseinek a forgalmi jogok tekintetében történő módosítása,
      A KÖVETKEZŐKBEN ÁLLAPODTAK MEG:
      1. cikk
      Általános rendelkezések
      (1)   E megállapodás alkalmazásában az „tagállamok” az Unió tagállamai; az „EU-szerződések” az Európai Unióról szóló szerződés és az Európai Unió működéséről szóló szerződés; a „fél” a megállapodás szerződő fele; „légi fuvarozó” többek között a légitársaság; „az Unió területe” azon tagállamok területe, amelyekre az EU-szerződések alkalmazandók.
      (2)   Az 1. mellékletben felsorolt megállapodásokban az adott megállapodásban szerződő félként megjelölt tagállamban állampolgársággal rendelkező személyekre vagy ott honos jogalanyokra való hivatkozásokat az Unió tagállamaiban állampolgársággal rendelkező személyekre vagy ott honos jogalanyokra való hivatkozásként kell értelmezni.
      (3)   Az 1. mellékletben felsorolt megállapodásokban az adott megállapodásban szerződő félként megjelölt tagállam légi fuvarozóira vagy légitársaságaira való hivatkozásokat az adott tagállam által kijelölt légi fuvarozókra vagy légitársaságokra való hivatkozásként kell értelmezni.
      2. cikk
      Kijelölés, jóváhagyás és visszavonás
      (1)   A 2. melléklet a) és b) pontjában felsorolt cikkek vonatkozó rendelkezései helyébe az e cikk (2)–(4) bekezdésének rendelkezései lépnek a légi fuvarozók kijelölése, valamint a légi fuvarozó részére megadott engedélyek és jogosítványok tekintetében.
      (2)   Egy tagállam általi kijelölés kézhezvételekor a Zöld-foki-szigetek a legrövidebb eljárási időn belül megadja a megfelelő engedélyeket és jogosítványokat, feltéve, hogy:

                  a)

                  a légi fuvarozó a kijelölő tagállamban letelepedett az EU-szerződések értelmében, és az uniós jognak megfelelő érvényes működési engedéllyel rendelkezik; és

                  b)

                  az üzembentartási engedély kiadásáért felelős tagállam az előírások szerint hatékonyan és folyamatosan felügyeli a légi fuvarozó tevékenységét, valamint a kijelölésben egyértelműen meg van határozva az illetékes légiközlekedési hatóság; és

                  c)

                  a légi fuvarozó tulajdonjoga és tényleges ellenőrzése – közvetlenül vagy többségi tulajdon révén – a tagállamok és/vagy a tagállamokban állampolgársággal rendelkező személyek vagy ott honos jogalanyok, és/vagy a 3. mellékletben felsorolt egyéb államok és/vagy azokban állampolgársággal rendelkező személyek vagy ott honos jogalanyok kezében van.

            (3)   A Zöld-foki-szigetek jogában áll az egy tagállam által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

                  a)

                  a légi fuvarozó a kijelölő tagállamban nem telepedett le az EU-szerződések értelmében, vagy nem rendelkezik az uniós jognak megfelelő érvényes működési engedéllyel; vagy

                  b)

                  az üzembentartási engedély kiadásáért felelős tagállam nem felügyeli hatékonyan vagy folyamatosan a légi fuvarozó tevékenységét, vagy az illetékes légiközlekedési hatóság a kijelölésben nincs egyértelműen meghatározva; vagy

                  c)

                  a légi fuvarozó tulajdonjoga vagy tényleges ellenőrzése közvetlenül vagy többségi tulajdon révén nem tagállamok és/vagy tagállamokban állampolgársággal rendelkező személyek vagy ott honos jogalanyok, és/vagy a 3. mellékletben felsorolt egyéb államok és/vagy azokban állampolgársággal rendelkező személyek vagy ott honos jogalanyok kezében van;

            (4)   Az e cikk (3) bekezdése szerinti jogának gyakorlásakor a Zöld-foki-szigetek állampolgársági, illetve honossági alapon nem alkalmazhat megkülönböztetést a tagállamok légi fuvarozói között.
      3. cikk
      Biztonság
      (1)   A 2. melléklet c) pontjában felsorolt cikkek rendelkezései kiegészülnek e cikk (2) bekezdésének megfelelő rendelkezéseivel.
      (2)   Ha az egyik tagállam olyan légi fuvarozót jelöl ki, amelynek felügyeletét egy másik tagállam látja el és gyakorolja, akkor a légi fuvarozót kijelölő tagállam és a Zöld-foki-szigetek között létrejött megállapodásban foglalt biztonsági rendelkezések szerint a Zöld-foki-szigeteket megillető jogok a biztonsági előírásoknak a másik tagállam általi elfogadása, végrehajtása és betartatása során, valamint az adott légi fuvarozó működési engedélye tekintetében ugyanúgy érvényesülnek.
      4. cikk
      A légi járművek tüzelőanyagaira kivetett adók
      (1)   A 2. melléklet d) pontjában felsorolt cikkek kiegészülnek e cikk (2) bekezdésének megfelelő rendelkezéseivel.
      (2)   Bármely ellenkező értelmű rendelkezéstől ellenére, a 2. melléklet d) pontjában felsorolt megállapodásokban foglaltak nem akadályozhatják meg a tagállamokat abban, hogy hátrányos megkülönböztetés nélkül adókat, illetékeket, vámokat vagy díjakat vessenek ki a területükön felvett olyan tüzelőanyagra, amelyet a Zöld-foki-szigetek által kijelölt légi fuvarozók olyan légi járművei használnak, amelyek az adott tagállam területének egy pontja és az adott tagállam vagy egy másik tagállam területének egy másik pontja között közlekednek.
      5. cikk
      Megfelelés a versenyszabályoknak
      (1)   Bármely ellenkező értelmű rendelkezéssel ellenére, az 1. mellékletben felsorolt megállapodások i. nem írhatják elő vagy részesíthetik előnyben azoknak a vállalkozások közötti megállapodásoknak, vállalkozások társulásai által hozott döntéseknek vagy összehangolt gyakorlatoknak az elfogadását, amelyek a versenyt akadályozzák vagy torzítják; ii. nem erősíthetik bármely efféle megállapodás, határozat vagy összehangolt magatartás hatásait, illetve iii. nem háríthatják a magántulajdonban álló gazdasági szereplőkre a felelősséget a versenyt akadályozó, torzító vagy korlátozó intézkedések meghozataláért.
      (2)   Az 1. mellékletben felsorolt megállapodásoknak az e cikk (1) bekezdésével összeegyeztethetetlen rendelkezései nem alkalmazandók.
      6. cikk
      A megállapodás mellékletei
      E megállapodás mellékletei a megállapodás szerves részét képezik.
      7. cikk
      Felülvizsgálat vagy módosítás
      E megállapodást a Felek kölcsönös megegyezés alapján bármikor felülvizsgálhatják vagy módosíthatják.
      8. cikk
      Hatálybalépés és ideiglenes alkalmazás
      (1)   Ez a megállapodás azon a napon lép hatályba, amelyen a Felek írásban értesítették egymást a megállapodás hatálybalépéséhez szükséges belső eljárásaik befejeződéséről.
      (2)   Az (1) bekezdés ellenére, a Felek megeállapodnak abban, hogy e megállapodást ideiglenesen alkalmazzák az azt a napot követő első hónap első napjától, amelyen értesítik egymást a szükséges eljárások befejeződéséről.
      (3)   Ez a megállapodás valamennyi, az 1. mellékletben felsorolt megállapodásra és egyéb megegyezésre alkalmazandó, beleértve azokat is, amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen.
      9. cikk
      Megszűnés
      (1)   Abban az esetben, ha az 1. mellékletben felsorolt megállapodások egyike hatályát veszti, e megállapodás minden olyan rendelkezése, amely az 1. mellékletben szereplő adott megállapodásra vonatkozik, egyidejűleg hatályát veszti.
      (2)   Abban az esetben, ha az 1. mellékletben felsorolt összes megállapodás hatályát veszti, ez a megállapodás egyidejűleg hatályát veszti.

         FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
         Kelt két-két eredeti példányban angol, bolgár, cseh, dán, észt, finn, francia, görög, holland, lett, lengyel, litván, magyar, máltai, német, olasz, portugál, román, spanyol, svéd, szlovák és szlovén nyelven, amely szövegek mindegyike egyaránt hiteles.
         Съставено в Брюксел на двадесет и трети март две хиляди и единадесета година.
         Hecho en Bruselas, el veintitrés de marzo de dos mil once.
         V Bruselu dne dvacátého třetího března dva tisíce jedenáct.
         Udfærdiget i Bruxelles den treogtyvende marts to tusind og elleve.
         Geschehen zu Brüssel am dreiundzwanzigsten März zweitausendelf.
         Kahe tuhande üheteistkümnenda aasta märtsikuu kahekümne kolmandal päeval Brüsselis.
         Έγινε στις Βρυξέλλες, στις είκοσι τρεις Μαρτίου δύο χιλιάδες έντεκα.
         Done at Brussels on the twenty-third day of March in the year two thousand and eleven.
         Fait à Bruxelles, le vingt-trois mars deux mille onze.
         Fatto a Bruxelles, addì ventitré marzo duemilaundici.
         Briselē, divi tūkstoši vienpadsmitā gada divdesmit trešajā martā.
         Priimta du tūkstančiai vienuoliktų metų kovo dvidešimt trečią dieną Briuselyje.
         Kelt Brüsszelben, a kétezer-tizenegyedik év március huszonharmadik napján.
         Magħmul fi Brussell, fit-tlieta u għoxrin jum ta' Marzu tas-sena elfejn u ħdax.
         Gedaan te Brussel, de drieëntwintigste maart tweeduizend elf.
         Sporządzono w Brukseli dnia dwudziestego trzeciego marca roku dwa tysiące jedenastego.
         Feito em Bruxelas, em vinte e três de Março de dois mil e onze.
         Întocmit la Bruxelles la douăzeci și trei martie două mii unsprezece.
         V Bruseli dňa dvadsiateho tretieho marca dvetisícjedenásť.
         V Bruslju, dne triindvajsetega marca leta dva tisoč enajst.
         Tehty Brysselissä kahdentenakymmenentenäkolmantena päivänä maaliskuuta vuonna kaksituhattayksitoista.
         Som skedde i Bryssel den tjugotredje mars tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Република Кабо Верде
            Por la República de Cabo Verde
            Za Kapverdskou republiku
            For Republikken Kap Verde
            Für die Republik Kap Verde
            Cabo Verde Vabariigi nimel
            Για τη Δημοκρατία του Πράσινου Ακρωτηρίου
            For the Republic of Cape Verde
            Pour la République du Cap-Vert
            Per la Repubblica del Capo Verde
            Kaboverdes Republikas vārdā –
            Žaliojo Kyšulio Respublikos vardu
            A Zöld-foki Köztársaság részéről
            Għar-Repubblika Tal-Kap Verde
            Voor de Republiek Kaapverdië
            W imieniu Republiki Zielonego Przylądka
            Pela República de Cabo Verde
            Pentru Republica Capului Verde
            Za Kapverdskú republiku
            Za Republiko Zelenortski otoki
            Kap Verden tasavallan puolesta
            För Republiken Kap Verde

         1. MELLÉKLET

            A MEGÁLLAPODÁS 1. CIKKÉBEN EMLÍTETT MEGÁLLAPODÁSOK JEGYZÉKE

                     a)

                     A Zöld-foki-szigetek és a tagállamok között létrejött azon légiközlekedési megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak:

                                 —

                                 a Belga Királyság kormánya és a Zöld-foki Köztársaság kormánya között létrejött, 1998. június 22-én Brüsszelben aláírt légiközlekedési megállapodás, a továbbiakban a 2. mellékletben: „a Zöld-foki-szigetek–Belgium megállapodás”,

                                 —

                                 a Németországi Szövetségi Köztársaság kormánya és a Zöld-foki Köztársaság kormánya között létrejött, 2001. június 19-én Berlinben aláírt légiközlekedési megállapodás, a továbbiakban a 2. mellékletben: „a Zöld-foki-szigetek–Németország megállapodás”,

                                 —

                                 az Olasz Köztársaság kormánya és a Zöld-foki Köztársaság kormánya között létrejött, 1998. július 7-én Praiában aláírt légiközlekedési megállapodás, a továbbiakban a 2. mellékletben: „a Zöld-foki-szigetek–Olaszország megállapodás”,

                                 —

                                 a Holland Királyság és a Zöld-foki Köztársaság kormánya között létrejött, 1988. december 21-én Hágában aláírt légiközlekedési megállapodás, a továbbiakban a 2. mellékletben: „a Zöld-foki-szigetek–Hollandia megállapodás”,

                                 —

                                 a Portugál Köztársaság és a Zöld-foki Köztársaság között létrejött, 2004. március 30-án Cidade da Praia-ban aláírt légiközlekedési megállapodás, a továbbiakban a 2. mellékletben: „a Zöld-foki-szigetek–Portugália megállapodás”,

                                 —

                                 a Román Szocialista Köztársaság kormánya és a Zöld-foki Köztársaság kormánya között létrejött, 1983. augusztus 31-én Bukarestben aláírt légiközlekedési megállapodás, a továbbiakban a 2. mellékletben: „a Zöld-foki-szigetek–Románia megállapodás”,

                                 —

                                 a Spanyol Királyság és a Zöld-foki Köztársaság kormánya között létrejött, 2002. szeptember 19-én Madridban aláírt légiközlekedési megállapodás, a továbbiakban a 2. mellékletben: „a Zöld-foki-szigetek–Spanyolország megállapodás”,

                                 —

                                 a Nagy-Britannia és Észak-Írország Egyesült Királyságának kormánya és a Zöld-foki Köztársaság kormánya között létrejött, 2007. január 9-én Praiában aláírt légiközlekedési megállapodás, a továbbiakban a 2. mellékletben: „a Zöld-foki-szigetek–Egyesült Királyság megállapodás”;

                     b)

                     a Zöld-foki-szigetek és a tagállamok között létrejött azon légiközlekedési megállapodások és egyéb szerződések, amelyeket már parafáltak vagy aláírtak, de e megállapodás aláírásának napján még nem léptek hatályba, és amelyeket nem alkalmaznak ideiglenesen.

         2. MELLÉKLET

            AZ I. MELLÉKLETBEN FELSOROLT MEGÁLLAPODÁSOKBAN SZEREPLŐ ÉS E MEGÁLLAPODÁS 2–4. CIKKÉBEN EMLÍTETT CIKKEK JEGYZÉKE

                     a)

                     Kijelölés:

                                 —

                                 a Zöld-foki-szigetek–Belgium megállapodás 3. cikke,

                                 —

                                 a Zöld-foki-szigetek–Németország megállapodás 3. cikkének (4) bekezdése,

                                 —

                                 a Zöld-foki-szigetek–Olaszország megállapodás 4. cikke,

                                 —

                                 a Zöld-foki-szigetek–Hollandia megállapodás 3. cikke,

                                 —

                                 a Zöld-foki-szigetek–Románia megállapodás 3. cikke,

                                 —

                                 a Zöld-foki-szigetek–Spanyolország megállapodás 3. cikke;

                     b)

                     az engedélyek vagy jogosítványok megtagadása, visszavonása, felfüggesztése vagy korlátozása:

                                 —

                                 a Zöld-foki-szigetek–Belgium megállapodás 5. cikke,

                                 —

                                 a Zöld-foki-szigetek–Németország megállapodás 3. cikkének (4) bekezdése és 4. cikke,

                                 —

                                 a Zöld-foki-szigetek–Olaszország megállapodás 4. és 5. cikke,

                                 —

                                 a Zöld-foki-szigetek–Hollandia megállapodás 3. és 4. cikke,

                                 —

                                 a Zöld-foki-szigetek–Románia megállapodás 4. cikke,

                                 —

                                 a Zöld-foki-szigetek–Spanyolország megállapodás 4. cikke;

                     c)

                     biztonság:

                                 —

                                 a Zöld-foki-szigetek–Németország megállapodás 12. cikke,

                                 —

                                 a Zöld-foki-szigetek–Olaszország megállapodás 10. cikke,

                                 —

                                 a Zöld-foki-szigetek–Portugália megállapodás 15. cikke,

                                 —

                                 a Zöld-foki-szigetek–Románia megállapodás 9. cikke,

                                 —

                                 a Zöld-foki-szigetek–Spanyolország megállapodás 13. cikke;

                     d)

                     a légi járművek tüzelőanyagaira kivetett adók:

                                 —

                                 a Zöld-foki-szigetek–Belgium megállapodás 10. cikke,

                                 —

                                 a Zöld-foki-szigetek–Németország megállapodás 6. cikke,

                                 —

                                 a Zöld-foki-szigetek–Olaszország megállapodás 6. cikke,

                                 —

                                 a Zöld-foki-szigetek–Hollandia megállapodás 6. cikke,

                                 —

                                 a Zöld-foki-szigetek–Románia megállapodás 11. cikke,

                                 —

                                 a Zöld-foki-szigetek–Spanyolország megállapodás 5. cikke.

         3. MELLÉKLET

            A MEGÁLLAPODÁS 2. CIKKÉBEN EMLÍTETT EGYÉB ÁLLAMOK JEGYZÉKE

                     a)

                     Az Izlandi Köztársaság (az Európai Gazdasági Térségről szóló megállapodás alapján);

                     b)

                     a Liechtensteini Hercegség (az Európai Gazdasági Térségről szóló megállapodás alapján);

                     c)

                     a Norvég Királyság (az Európai Gazdasági Térségről szóló megállapodás alapján);

                     d)

                     a Svájci Államszövetség (az Európai Közösség és a Svájci Államszövetség közötti légiközlekedési megállapodás alapján).


title: 2012/580/EU: Az Európai Parlament határozata ( 2012. május 10. ) az Európai Tengerészeti Biztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2012. május 10. ) az Európai Tengerészeti Biztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               17.10.2012

               HU

               Az Európai Unió Hivatalos Lapja

               L 286/213

         AZ EURÓPAI PARLAMENT HATÁROZATA
   (2012. május 10.)
   az Európai Tengerészeti Biztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/580/EU)
   AZ EURÓPAI PARLAMENT,

               —

               tekintettel az Európai Tengerészeti Biztonsági Ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Tengerészeti Biztonsági Ügynökség 2010-es pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Tengerbiztonsági Ügynökség létrehozásáról szóló, 2002. június 27-i 1406/2002/EK európai parlamenti és tanácsi rendeletre (3) és különösen annak 19. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0137/2012),

               1.

               mentesítést ad az Európai Tengerbiztonsági Ügynökség ügyvezető igazgatója számára az Ügynökség 2010-es pénzügyi évre szóló költségvetésének végrehajtása tekintetében;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást az Európai Tengerbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon közzétételükről az Európai Unió Hivatalos Lapjában (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 52. o.

      (2)  HL L 248., 2002.9.16., 1. o.

      (3)  HL L 208., 2002.8.5., 1. o.

      (4)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2012. május 10.)
      az Európai Tengerészeti Biztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Tengerészeti Biztonsági Ügynökség 2010-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Tengerészeti Biztonsági Ügynökség 2010-es pénzügyi évre vonatkozó éves beszámolójáról szóló jelentésére, az Ügynökség válaszaival együtt (1),

                  —

                  tekintettel a Tanács 2012. február 21-i ajánlására (06083/2012 – C7-0051/2012),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Európai Tengerészeti Biztonsági Ügynökség létrehozásáról szóló, 2002. június 27-i 1406/2002/EK európai parlamenti és tanácsi rendeletre (3) és különösen annak 19. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0137/2012),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Tengerészeti Biztonsági Ügynökség („az ügynökség”) 2010-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2011. május 10-én a Parlament megadta a mentesítést az ügynökség ügyvezető igazgatójának az ügynökség 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                              —

                              felkérte az ügynökséget a Gantt-diagram bevezetésének megfontolására működési tevékenységei tervezése során, amelynek segítségével gyorsan rögzíthetné az egyes alkalmazottak által egy projektre fordított időt, és eredményorientált megközelítésre ösztönözhetne; ennek megfelelően felkéri az ügynökséget, hogy tájékoztassa a mentesítésért felelős hatóságot az ügynökség e tekintetben tett lépéseiről,

                              —

                              sürgette az ügynökséget a közbeszerzési eljárások megfelelő alkalmazására, ugyanakkor üdvözölte, hogy az ügynökség 2009-es éves tevékenységi jelentésébe egy külön mellékletet illesztett a tárgyalásos eljárásokról a költségvetési hatóság tájékoztatására;

                  C.

                  mivel az ügynökség a 2010-es pénzügyi évre szóló költségvetése 54 400 000 EUR volt, szemben a 2009-es 53 300 000 EUR-val, ami 6,1 %-os növekedést jelentett; mivel az ügynökség 2010-es költségvetéséhez való uniós hozzájárulás 31 949 360 EUR-t tett ki, szemben a 2009-es 24 435 000 EUR-val (6), ami 30,75 %-os növekedést jelent;

         Költségvetési és pénzgazdálkodás

                  1.

                  tudomásul veszi, hogy az ügynökség 54 400 000 EUR kötelezettségvállalási és 50 600 000 EUR kifizetési előirányzatot kapott; tudomásul veszi, hogy ez 2009-hez képest a kötelezettségvállalási előirányzatok tekintetében 11,21 %-os növekedést, míg a kifizetési előirányzatok tekintetében 5,33 %-os csökkenést jelent;

                  2.

                  tudomásul veszi az ügynökség költségvetési és pénzgazdálkodásról szóló jelentésében szereplő adatot, miszerint a költségvetés ügynökség általi végrehajtásának aránya 2010-ben 98 %-os volt a lekötött előirányzatok tekintetében, és 89 %-os a kifizetési előirányzatokra vonatkozóan; megjegyzi továbbá, hogy 2009-hez képest a költségvetés ügynökség általi végrehajtásának aránya növekedést mutat mind a lekötött előirányzatok (+4 %), mind a kifizetési előirányzatok (+8 %) tekintetében; felhívja az ügynökséget, hogy tegyen megfelelő intézkedéseket a költségvetés végrehajtásának javítása érdekében, és ezzel kapcsolatban nyújtson rendszeres tájékoztatást a mentesítésért felelős hatóság számára;

         Átvitt összegek

                  3.

                  tudomásul veszi az ügynökség költségvetési és pénzgazdálkodásról szóló jelentésében szereplő adatot, miszerint a kifizetetlen kötelezettségvállalások év végi fedezésére szolgáló 2010. évről 2011-re átvitt előirányzatok összege 1 214 272,92 EUR-t tett ki; az ügynökség tájékoztatása alapján tudomásul veszi, hogy az átvitt pénzösszegek e szintje 43 %-kal alacsonyabb a 2009. évi megfelelő összegnél; mindazonáltal felszólítja az ügynökséget, hogy tegyen további intézkedéseket az átvitt összegek csökkentése érdekében, és tartsa be az évenkéntiség elvét;

                  4.

                  sajnálja, hogy a Számvevőszék az ügynökség 2010-es pénzügyi évre vonatkozó éves beszámolójáról szóló jelentésében nem tesz említést az ügynökség által átvitt és törölt előirányzatokról;

         Utólagos kötelezettségvállalások

                  5.

                  tudomásul veszi, hogy a Parlament kérését követően az ügynökség 2010-es éves tevékenységi jelentésében külön tájékoztat az utólagos kötelezettségvállalásokról (azaz a megfelelő költségvetési kötelezettségvállalások lekötése előtt tett jogi kötelezettségvállalások); tudomásul veszi az ügynökségnek az utólagos kötelezettségvállalások számának csökkentésére (a 2007-es húszról 2010-ben ötre) tett erőfeszítéseit; ugyanakkor aggódik, hogy az ilyen kötelezettségvállalások megsértik a költségvetési keretrendelet 62. cikkének (1) bekezdésében foglaltakat, valamint hogy az ügynökség ebben 2006 óta vétkes;

         Közbeszerzési eljárás

                  6.

                  tudomásul veszi az ügynökség éves tevékenységi jelentésének azt a közlését, hogy a Jogi és Pénzügyi Osztály 2010-ben összesen 54 közbeszerzési eljárással foglalkozott;

                  7.

                  sürgeti az ügynökséget, hogy alkalmazza megfelelően a közbeszerzési eljárásokat és bocsásson rendelkezésre megfelelő adatokat az éves munkaprogramjában tervezett közbeszerzésekkel kapcsolatban; különösen aggasztja, hogy az éves munkaprogram nem tesz nyíltan nyilvánossá valamennyi, a költségvetési rendeletben és annak végrehajtási szabályaiban említett információt; emlékezteti az ügynökséget, hogy amennyiben egy tervbe vett működési közbeszerzésről szóló finanszírozási határozatot nem támasztanak alá megfelelően adatokkal, akkor ez megkérdőjelezheti az ügynökség döntésének érvényességét; tudomásul veszi az ügynökség tájékoztatását, miszerint 2011-től egy külön mellékletet illeszt a végső munkaprogramba, amely ismerteti az adott év során végrehajtandó közbeszerzésekre fenntartott globális költségvetési keretet, a szerződések irányadó számát, valamint tevékenységekre lebontott, irányadó időkereteket;

                  8.

                  kéri az ügynökséget, hogy az igazgatótanács számára pontosan és időben jelentsen a tárgyalásos eljárásokról; ugyanakkor elismeri, hogy az ügynökség tárgyalásos eljárásairól, amelyeket szigorúan meghatározott feltételek mellett lenne szabad használni, nem szükségképpen tájékoztatják az igazgatótanácsot;

         Humánerőforrások

                  9.

                  aggasztja, hogy a 2010-es jelentések szerint veszélyben volt az ügynökség számvitelért felelős tisztviselőjének függetlensége; ennek kapcsán megjegyzi, hogy:

                              —

                              a számvitelért felelős tisztviselő kinevezése az év elején még mindig „átmeneti időre” szólt,

                              —

                              feladatköre hivatalosan nem volt meghatározva, továbbá

                              —

                              feladatai ellátásának értékelését az ügynökség ügyvezető igazgatója végezte el, az igazgatótanács bevonása nélkül;

                  10.

                  üdvözli az ügynökség igazgatótanácsának 2010. június 14-i döntését, miszerint hivatalossá teszik az ügynökség számvitelért felelős tisztviselőjének kinevezését; tudomásul veszi az igazgatótanácsnak a 2011. november 10-i, a személyzeti szabályzat 43. cikke végrehajtására vonatkozó általános rendelkezést módosító határozatát, amely egyértelművé teszi az igazgatótanács a számvitelért felelős tisztviselővel kapcsolatos szerepét;

                  11.

                  hangsúlyozza ugyanakkor, hogy a számvitelért felelős tisztviselővel kapcsolatos hiányosságok – nevezetesen feladatköre meghatározásának és feladatai ellátásának értékelése tekintetében – továbbra is fennállnak; megjegyzi, hogy az ügynökség intézkedéseket tett a korábban bejelentett helyzet orvoslása céljából;

         Teljesítmény

                  12.

                  üdvözli, hogy az ügynökség 2010 márciusában elfogadta öt évre szóló többéves munkaprogramját; megjegyzi továbbá, hogy az ügynökség 2010-es éves jelentése minden egyes működési tevékenység kapcsán jelentést tesz a ráfordításokról, a tevékenység eredményéről, valamint összehasonlításképpen, minden egyes tételben szerepel a tervezett ráfordítás és eredmény is, ahogyan azt az ügynökség 2010. évre szóló munkaprogramja is tartalmazza;

                  13.

                  sajnálja, hogy a Számvevőszék 2010-es éves jelentésében nem tett említést az ügynökség által végrehajtott költségvetési átcsoportosításokról; úgy véli, hogy az ügynökségen belüli költségvetési átcsoportosítások magas száma (49 2009-ben, 52 2008-ban és 32 2007-ben) a korábbi években aggasztotta a Parlamentet; ezért arra kéri a Számvevőszéket, hogy haladéktalanul tájékoztassa a mentesítésért felelős hatóságot a 2010-es átcsoportosításokkal kapcsolatban;

                  14.

                  ismételten felkéri az ügynökséget a Gantt-diagram bevezetésének megfontolására működési tevékenységeinek tervezése során, annak érdekében, hogy röviden feltüntethesse az egyes alkalmazottak által egy projektre fordított időt, és eredményorientált megközelítésre ösztönözhessen; ennek megfelelően felhívja az ügynökséget, hogy tájékoztassa a mentesítésért felelős hatóságot az e téren tett konkrét lépésekről;

                  15.

                  felhívja a figyelmet azokra az új feladatokra, amelyeket az ügynökséget létrehozó 1406/2002/EK rendelet módosításáról szóló rendeletre irányuló javaslat az ügynökségre ruház; felhívja a Bizottságot, hogy növelje az ügynökség számára előirányzott forrásokat, és felszólítja az ügynökséget, hogy gazdálkodjon ezekkel a forrásokkal hatékonyan és eredményesen, hogy megfelelően el tudja látni a szóban forgó rendelet alapján rábízott új feladatokat;

         Belső ellenőrzés

                  16.

                  elismeri, hogy az ügynökség még mindig nem hajtott végre 15, a belső ellenőrzési szolgálat által tett „rendkívül fontos” ajánlást; aggodalmának ad hangot azzal kapcsolatban, hogy ezen ajánlások közül 8-nak a végrehajtása 6–12 hónap késést szenved, míg egy ajánlást elutasítottak; megjegyzi, hogy az első 11 „rendkívül fontos” ajánlás a jogi és pénzügyi döntéshozatali folyamatra, a humánerőforrás-gazdálkodásra és a belső ellenőrzési szabványokra vonatkozik; megjegyzi továbbá, hogy az elutasított ajánlás arra vonatkozik, hogy kinek a feladata a számvitelért felelős tisztviselő teljesítményének értékelése; ezért felkéri az ügynökséget, hogy fejtse ki a mentesítésért felelős hatóság számára az ajánlás elutasításának indokait, és felhívja az ügynökséget, hogy intézkedjen azon ajánlások ügyében, amelyeknek a végrehajtása késedelmet szenvedett;

                  17.

                  tudomásul veszi az ügynökség azon kezdeményezését, hogy az Európai Halászati Ellenőrző Hivatallal közösen lásson el belső ellenőrzési feladatkört (belső ellenőrzési részleg – IAC);

                  18.

                  tudomásul veszi, hogy az IAC belső tanácsadást biztosított a belső ellenőrzési ügyekkel kapcsolatban, pl.:

                              —

                              üzletmenet-folytonossági terv kidolgozása tengerügyi alkalmazásokhoz,

                              —

                              üzletmenet-folytonossági terv kidolgozása támogató tevékenységekhez,

                              —

                              a kivételek nyilvántartására vonatkozó eljárás,

                        tudomásul veszi az ügynökség nyilatkozatát, amelynek értelmében jóváhagyták a tengerügyi alkalmazásokra vonatkozó üzletmenet-folytonossági tervet, a támogató tevékenységekre vonatkozó üzletmenet-folytonossági tervet és a kivételek nyilvántartására vonatkozó eljárást;

                  19.

                  felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

                  20.

                  felhívja az ügynökség figyelmét az Európai Parlament „2009. évi mentesítés: az uniós ügynökségek teljesítménye, pénzgazdálkodása és ellenőrzése” című 2011. május 10-i állásfoglalására, és sürgeti az ügynökséget, hogy járjon el az abban foglaltaknak megfelelően (7);

                  21.

                  a mentesítő határozatát kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (8).

         (1)  HL C 366., 2011.12.15., 52. o.

         (2)  HL L 248., 2002.9.16., 1. o.

         (3)  HL L 208., 2002.8.5., 1. o.

         (4)  HL L 357., 2002.12.31., 72. o.

         (5)  HL L 250., 2011.9.27., 181. o.

         (6)  HL L 64., 2010.3.12., 615. o.

         (7)  HL L 250., 2011.9.27., 269. o.

         (8)  Elfogadott szövegek, P7_TA(2012)0164 (lásd e Hivatalos Lap 388. oldalát).

      MELLÉKLET

         AZ EURÓPAI PARLAMENT UTÓBBI ÉVEKBEN TETT AJÁNLÁSAI

                  Európai Tengerészeti Biztonsági Ügynökség

                  2006

                  2007

                  2008

                  2009

                  Teljesítmény

                  tárgytalan

                  A költségvetés helytelen bemutatása

                              —

                              Az ügynökség nem készített többéves munkaprogramot, éves munkaprogramja pedig nem felelt meg költségvetési kötelezettségvállalásának

                              —

                              Kéri, hogy az ügynökség tűzzön ki be SMART célkitűzéseket és RACER mutatókat, illetve készítsen Gantt-diagramot → eredményorientált megközelítés előmozdítása

                              —

                              Felhívja az ügynökséget, hogy az ebben és az ezt megelőző évben végrehajtott műveletekről készítsen időrendi elemzést

                              —

                              Felhívja az ügynökséget, hogy fontolja meg a Gantt-diagram bevezetését az egyes operatív tevékenységei programozásának részeként

                              —

                              Felhívja az ügynökséget, hogy ismertesse a megadandó mentesítés évében és a megelőző pénzügyi évben végrehajtott műveletek összehasonlítását

                  Költségvetési irányítás

                              —

                              A költségvetés és a létszámterv megállapítására szolgáló eljárások nem voltak kellően szigorúak → a munkaerő-felvétel nem megfelelő tervezése és a költségvetés helytelen bemutatása

                              —

                              A költségvetés pontosságának alapelvét nem tartották be kellő szigorral

                              —

                              Egyes szerződések 100 %-os előfinanszírozást tettek lehetővé: ez a gyakorlat nem áll összhangban a hatékony és eredményes pénzgazdálkodás elveivel

                              —

                              A költségvetés helytelen bemutatása: a differenciált előirányzatok tekintetében a költségvetés nem tartalmazta a korábbi pénzügyi évben vállalt költségvetési kötelezettségvállalások teljesítéséhez szükséges, az elkövetkező költségvetési években esedékes kifizetések ütemtervét

                              —

                              A jogi kötelezettségvállalásokra a megfelelő költségvetési kötelezettségvállalások megtétele előtt került sor

                              —

                              A költségvetés megállapítására használt eljárások nem volt kellőképpen szigorú → költségvetési átcsoportosítások magas száma (2007-ben 32)

                              —

                              A működési tevékenységekre vonatkozó kifizetési előirányzatok tervezésének és nyomon követésének hiányosságai (7 500 000 EUR-t töröltek)

                              —

                              Felhívja az ügynökséget, hogy fokozza képzési és kommunikációs erőfeszítéseit az olyan helyzetek elkerülése érdekében, amikor a jogi kötelezettségvállalásokra a megfelelő költségvetési kötelezettségvállalások megtétele előtt kerül sor

                              —

                              Kéri a Bizottságot, vizsgálja meg, miként lehetne biztosítani, hogy a szükségletalapú készpénzgazdálkodás elve érvényesüljön

                              —

                              A Számvevőszék észlelte a költségvetési átcsoportosítások magas számát 2009-ben, sürgeti az ügynökséget, hogy a költségvetési átcsoportosítások számának csökkentése érdekében javítsa tervezését és a nyomon követését

                              —

                              Sürgeti az ügynökséget a közbeszerzési eljárások helyes alkalmazására

                  Humánerőforrás

                  tárgytalan

                              –

                              A munkaerő-felvételi eljárás során tapasztalt átjárhatósági problémák: az ellenőrzött felvételi eljárások esetében a felvételi kritériumokról, valamint a felvételi vizsgák következő szakaszába jutáshoz szükséges ponthatárokról nem határoztak az értékelési folyamat megkezdése előtt

                              –

                              Felszólít a humánerőforrás-stratégia javítására → átláthatósági problémák (lásd belső ellenőrzés)

                              –

                              Tudomásul veszi az alkalmazottak kiválasztását célzó eljárások hiányosságait, sürgeti az ügynökséget ezen hiányosságok orvoslására

                  Belső ellenőrzés

                  tárgytalan

                  tárgytalan

                              —

                              Felszólítja az ügynökséget, hogy tegyen lépéseket a belső ellenőrzési szolgálat által tett 32 ajánlásból 7 ajánlás végrehajtására → azaz a személyzeti szabályzat végrehajtási szabályainak elfogadása az ideiglenes alkalmazottak felvételével kapcsolatban a személyzeti szabályzattal összhangban; a kiválasztási eljárás ellenőrzése a nagyobb átláthatóság és a jelöltekkel való egyenlő bánásmód biztosítására; karriertervezési stratégia kidolgozása

                              —

                              Felszólítja az ügynökséget az IAS „rendkívül fontos” ajánlásainak gyors végrehajtására, különösen hangsúlyozza az alábbiakat:

                                          —

                                          stratégiai tervezés biztosítása, az ügynökség érdekelt felei tevékenységeinek nyomon követése a fennmaradó olajszennyezési kockázat áttekintésével,

                                          —

                                          az igazgatási eljárásoknak való megfelelés,

                                          —

                                          a felszerelések lehetséges kezelési módjainak vizsgálata, azok pénzügyi és működési hatásainak értékelésével,

                                          —

                                          a hajók bevetésére vonatkozó döntések dokumentálása,

                              —

                              megjegyzi, hogy az IAS ügynökség által továbbra is végrehajtandó ajánlásai többek között az alábbiak létrehozását érintik:

                                          —

                                          belső kockázatértékelés,

                                          —

                                          a meglévő belső eljárások nyilvántartása,

                                          —

                                          a fennmaradó eljárások kidolgozásának és végrehajtásának a fennmaradó eljárások kidolgozásának és végrehajtásának menetrendje,

                                          —

                                          a kivételekre vonatkozó eljárások nyilvántartásba vétele, és– a belső ellenőrzési rendszer felülvizsgálati menetrendje,

                                          —

                                          a kivételekre vonatkozó eljárások nyilvántartásba vétele, és– a belső ellenőrzési rendszer felülvizsgálata


title: 2013/296/EU: A Tanács határozata ( 2013. május 13. ) az Európai Közösség és a Moldovai Köztársaság közötti, a vízumok kiadásának megkönnyítéséről szóló megállapodás módosításáról szóló, az Európai Unió és a Moldovai Köztársaság közötti megállapodás megkötéséről#Megállapodás az Európai Unió és a Moldovai Köztársaság között az Európai Közösség és a Moldovai Köztársaság közötti, a vízumok kiadásának megkönnyítéséről szóló megállapodás módosításáról

text:
               20.6.2013

               HU

               Az Európai Unió Hivatalos Lapja

               L 168/1

      A TANÁCS HATÁROZATA

   (2013. május 13.)
   az Európai Közösség és a Moldovai Köztársaság közötti, a vízumok kiadásának megkönnyítéséről szóló megállapodás módosításáról szóló, az Európai Unió és a Moldovai Köztársaság közötti megállapodás megkötéséről
   (2013/296/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A 2012/353/EU tanácsi határozattal (1) összhangban az Európai Közösség és a Moldovai Köztársaság közötti, a vízumok kiadásának megkönnyítéséről szóló megállapodás módosításáról szóló, az Európai Unió és a Moldovai Köztársaság közötti megállapodást (a továbbiakban: a megállapodás) - feltételezve annak későbbi időpontban történő megkötését 2012. június 27-én aláírták.

               (2)

               A megállapodást jóvá kell hagyni.

               (3)

               Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozattal (2) összhangban nem vesz részt. Ennél fogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország az Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozattal (3) összhangban nem vesz részt. Ennélfogva Írország nem vesz részt a határozat elfogadásában, az rá nézve nem kötelező és nem alkalmazandó.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikke értelmében Dánia nem vesz részt e határozat elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Közösség és a Moldovai Köztársaság közötti, a vízumok kiadásának megkönnyítéséről szóló megállapodás módosításáról szóló, az Európai Unió és a Moldovai Köztársaság közötti megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke kijelöli azt a személyt, aki jogosult a megállapodás 2. cikke szerinti értesítést az Európai Unió nevében megtenni annak érdekében, hogy kifejezze, az Európai Unió a megállapodást magára nézve jogilag kötelező erejűnek ismeri el (4).
   3. cikk
   Ez a határozat elfogadásának napján lép hatályba.

      Kelt Brüsszelben, 2013. május 13-án.

            a Tanács részéről

            az elnök

         S. COVENEY

      (1)  HL L 174., 2012.7.4., 4. o.

      (2)  HL L 131., 2000.6.1., 43. o.

      (3)  HL L 64., 2002.3.7., 20. o.

      (4)  A Tanács Főtitkársága gondoskodik a megállapodás hatálybalépése időpontjának az Európai Unió Hivatalos Lapjában történő közzétételéről.

         MEGÁLLAPODÁS

      az Európai Unió és a Moldovai Köztársaság között az Európai Közösség és a Moldovai Köztársaság közötti, a vízumok kiadásának megkönnyítéséről szóló megállapodás módosításáról
      AZ EURÓPAI UNIÓ,
      és
      A MOLDOVAI KÖZTÁRSASÁG,
      a továbbiakban: a Felek,
      TEKINTETTEL az Európai Közösség és a Moldovai Köztársaság közötti, a vízumok kiadásának megkönnyítéséről szóló megállapodásra, amely 2008. január 1-jén lépett hatályba,
      AZZAL AZ ÓHAJJAL, hogy még inkább megkönnyítsék az emberek közötti kapcsolatokat,
      FELISMERVE annak jelentőségét, hogy amennyiben a jól szervezett és biztonságos mobilitás minden feltétele teljesül, megfelelő időben vízummentes utazási rendszer kerüljön bevezetésre a Moldovai Köztársaság állampolgárai számára,
      FIGYELEMMEL az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió keretébe beillesztett schengeni vívmányokról szóló jegyzőkönyvre, valamint az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyvre, továbbá megerősítve, hogy e megállapodás rendelkezései az Egyesült Királyságra és Írországra nem alkalmazandók,
      FIGYELEMMEL az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyvvel, és megerősítve, hogy e megállapodás rendelkezései Dániára nem alkalmazandók,
      A KÖVETKEZŐKBEN ÁLLAPODTAK MEG:
      1. cikk
      Az Európai Közösség és a Moldovai Köztársaság közötti, a vízumok kiadásának megkönnyítéséről szóló megállapodás (a továbbiakban: a megállapodás) e cikk rendelkezéseinek megfelelően módosul:

                  1.

                  A címben a „Közösség” szó helyébe az „Unió” szó lép.

                  2.

                  A 2. cikk (1) bekezdésében az „a Közösség” kifejezés helyébe az „az Unió” kifejezés lép, a 2. cikk (2) bekezdésében, valamint a 3. cikk e) pontjában pedig az „a közösségi” szó helyébe az „az európai uniós” kifejezés lép.

                  3.

                  A 4. cikk (1) bekezdése a következőképpen módosul:

                              a)

                              a d) pont helyébe a következő szöveg lép:

                                          „d)

                                          a tagállamok területére szállító, a Moldovai Köztársaságban nyilvántartásba vett nemzetközi teher- és személyszállító járművek vezetői esetében:

                                                      —

                                                      a Moldovai Köztársaság nemzetközi közúti közlekedést biztosító fuvarozóinak nemzeti szövetsége által küldött írásbeli kérelem az utazások céljának, útvonalának, időtartamának és gyakoriságának feltüntetésével;”;

                              b)

                              az f) pont helyébe a következő szöveg lép:

                                          „f)

                                          újságírók és az őket szakmai minőségben kísérő technikai személyzet esetében:

                                                      —

                                                      szakmai szervezet vagy a kérelmező munkáltatója által kiállított igazolás vagy egyéb dokumentum, amely igazolja, hogy az érintett személy szakképzett újságíró, valamint tartalmazza, hogy az utazás célja újságírói munka folytatása, vagy igazolja, hogy az érintett személy az újságírót szakmai minőségben kísérő technikai személyzet tagja;”;

                              c)

                              a k) pont helyébe a következő szöveg lép:

                                          „k)

                                          olyan közeli hozzátartozók – házastársak, gyermekek (beleértve az örökbefogadottakat is), szülők (beleértve a gyámokat is), nagyszülők és unokák – esetében, akik a Moldovai Köztársaságnak a tagállamok területén jogszerűen tartózkodó állampolgárait vagy az Európai Uniónak az állampolgárságuk szerinti tagállam területén tartózkodó polgárait látogatják meg:

                                                      —

                                                      a fogadó személy írásbeli kérelme;”;

                              d)

                              a szöveg a következő ponttal egészül ki:

                                          „p)

                                          a – például az Európai Szomszédsági és Partnerségi Támogatási Eszköz (ENPI) keretében kialakított – határokon átnyúló hivatalos európai uniós együttműködési programok résztvevői esetében:

                                                      —

                                                      a fogadó szervezet írásbeli kérelme.”.

                  4.

                  Az 5. cikk (1)–(3) bekezdése helyébe a következő szöveg lép:
                  „(1)   A tagállamok diplomáciai és konzuli képviseletei legfeljebb öt évig érvényes, többszöri belépésre jogosító vízumot adnak ki a személyek alábbi kategóriái részére:

                              a)

                              a nemzeti kormány vagy regionális önkormányzatok tagjai, parlamenti képviselők, az alkotmánybíróság és a legfelsőbb bíróság tagjai, amennyiben e megállapodás alapján nem mentesülnek a vízumkötelezettség alól, feladataik ellátásához;

                              b)

                              hivatalos küldöttségek olyan állandó tagjai, akik a Moldovai Köztársasághoz címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által szervezett eseményeken vesznek rendszeresen részt;

                              c)

                              azon házastársak, 21. életévüket még be nem töltött vagy eltartott gyermekek (beleértve az örökbefogadottakat is) és szülők (beleértve a gyámokat is), akik a Moldovai Köztársaságnak a tagállamok területén jogszerűen tartózkodó állampolgárait vagy az Európai Uniónak az állampolgárságuk szerinti tagállam területén tartózkodó polgárait látogatják meg;

                              d)

                              üzletemberek vagy üzleti szervezetek képviselői, akik rendszeresen utaznak a tagállamokba;

                              e)

                              újságírók és az őket szakmai minőségben kísérő technikai személyzet.

                        Az első albekezdéstől eltérve, amennyiben a gyakori vagy rendszeres utazás igénye vagy szándéka nyilvánvalóan rövidebb időre korlátozódik, a többszöri belépésre jogosító vízum érvényességi idejét erre az időtartamra kell korlátozni, különösen akkor, ha

                              —

                              az a) pontban említett személyek esetében a hivatali idő,

                              —

                              a b) pontban említett személyek esetében a hivatalos küldöttségben való állandó tagsági jogviszonyuk érvényessége,

                              —

                              a c) pontban említett személyek esetében a Moldovai Köztársaság azon állampolgárai tartózkodási engedélyének érvényességi időtartama, akik az Európai Unióban jogszerűen tartózkodnak,

                              —

                              a d) pontban említett személyek esetében az üzleti szervezet képviseletére vonatkozó megbízásuknak vagy a munkaszerződés időtartama, vagy

                              —

                              az e) pontban említett személyek esetében a munkaszerződés időtartama

                        öt évnél rövidebb.
                  (2)   A tagállamok diplomáciai és konzuli képviseletei legfeljebb egy évig érvényes többszöri belépésre jogosító vízumot állítanak ki a személyek alábbi kategóriái részére, feltéve, hogy a megelőző egy évben legalább egy vízumot szereztek és azt a meglátogatott államba történő belépésre, illetve ott-tartózkodásra vonatkozó jogszabályokkal összhangban használták fel:

                              a)

                              hivatalos küldöttségek olyan tagjai, akik a Moldovai Köztársasághoz címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken vesznek rendszeresen részt;

                              b)

                              civil társadalmi szervezeteknek képzés, szemináriumok, konferenciák céljából – beleértve csereprogramok keretében – a tagállamokba rendszeresen utazó képviselői;

                              c)

                              nemzetközi kiállításokon, konferenciákon, tudományos tanácskozásokon, szemináriumokon vagy más hasonló eseményeken részt vevő szakemberek, akik rendszeresen utaznak a tagállamokba;

                              d)

                              a tagállamok területére szállító, a Moldovai Köztársaságban nyilvántartásba vett nemzetközi teher- és személyszállító járművek vezetői;

                              e)

                              a tagállamok területére belépő nemzetközi vonatokon alkalmazott vonat-, hűtőkocsi- és mozdonyszemélyzet tagjai;

                              f)

                              tudományos, kulturális és művészeti tevékenységekben – beleértve egyetemi és egyéb csereprogramokat is – részt vevő személyek, akik rendszeresen utaznak a tagállamokba;

                              g)

                              tanulmányok vagy képzés céljából – beleértve csereprogramok keretében történő utazást is – rendszeresen utazó diákok és posztgraduális hallgatók;

                              h)

                              nemzetközi sportesemények résztvevői és az őket szakmai minőségben kísérő személyek;

                              i)

                              testvérvárosok és egyéb települések által szervezett hivatalos csereprogramok résztvevői;

                              j)

                              a – például az Európai Szomszédsági és Partnerségi Támogatási Eszköz (ENPI) keretében kialakított – határokon átnyúló hivatalos Európai Uniós együttműködési programok résztvevői.

                        Az első albekezdéstől eltérve, amennyiben a gyakori vagy rendszeres utazás igénye vagy szándéka nyilvánvalóan rövidebb időre korlátozódik, a többszöri belépésre jogosító vízum érvényességi idejét erre az időtartamra kell korlátozni.
                  (3)   A tagállamok diplomáciai és konzuli képviseletei legalább kettő és legfeljebb öt évig érvényes többszöri belépésre jogosító vízumot adnak ki a személyek (2) bekezdésben említett kategóriái részére, feltéve, hogy azok a megelőző két évben a meglátogatott államba történő belépésre, illetve ott-tartózkodásra vonatkozó jogszabályokkal összhangban használták fel az egyéves időtartamú, többszöri belépésre jogosító vízumot, kivéve, ha a gyakori vagy rendszeres utazás igénye vagy szándéka nyilvánvalóan rövidebb időre korlátozódik, amely utóbbi esetben a többszöri belépésre jogosító vízum érvényességi idejét erre az időtartamra kell korlátozni.”.

                  5.

                  A 6. cikk az alábbiak szerint módosul:

                              a)

                              a (2) bekezdés a következőképpen módosul:

                                          i.

                                          az első mondatban a bevezető szövegrész helyébe a következő szöveg lép:
                                          „(2)   A (4) bekezdés sérelme nélkül a személyek alábbi kategóriái mentesülnek a vízumkérelem feldolgozásának díja alól:”;

                                          ii.

                                          az a) pont a következő szöveggel egészül ki:
                                          „vagy az Európai Uniónak az állampolgárságuk szerinti tagállam területén tartózkodó polgárai”;

                                          iii.

                                          a j) pont a következő szöveggel egészül ki:
                                          „és az őket szakmai minőségben kísérő technikai személyzet”;

                                          iv.

                                          a bekezdés szövege az alábbi pontokkal egészül ki:

                                                      „p)

                                                      a nonprofit szervezetek által szervezett szemináriumok, konferenciák, sport-, kulturális vagy oktatási események 25 éves vagy annál fiatalabb résztvevői;

                                                      q)

                                                      a civil társadalmi szervezetek – beleértve a csereprogramok keretében történő – képzés, szemináriumokon, konferenciákon való részvétel céljából utazó képviselői;

                                                      r)

                                                      a – például az Európai Szomszédsági és Partnerségi Támogatási Eszköz (ENPI) keretében kialakított – határokon átnyúló hivatalos európai uniós együttműködési programok résztvevői.”;

                                          v.

                                          a bekezdés szövege a következő albekezdéssel egészül ki:
                                          „Az első albekezdés akkor is alkalmazandó, ha az utazás célja átutazás.”;

                              b)

                              a cikk a következő bekezdéssel egészül ki:
                              „(4)   Ha a tagállam a vízumkiadás céljából külső szolgáltatóval folytat együttműködést, a külső szolgáltató szolgáltatási díjat számíthat fel. E díjnak arányban kell állnia a külső szolgáltató részéről feladatai ellátása során felmerült költségekkel, és összege nem haladhatja meg a 30 EUR-t. A tagállamok fenntartják annak lehetőségét, hogy valamennyi kérelmező közvetlenül a konzulátusaikon nyújthassa be kérelmét. A külső szolgáltatónak a Vízumkódexnek megfelelően és a moldovai jogszabályokat maradéktalanul tiszteletben tartva kell végeznie tevékenységét.”.

                  6.

                  A szöveg a következő cikkel egészül ki:
                  „6a. cikk
                  Vízumkérelem benyújtása a kérelmező személyes megjelenése nélkül
                  A tagállamok eltekinthetnek a személyes megjelenés követelményétől azon kérelmezők esetében, akik feddhetetlensége és megbízhatósága ismert számukra, kivéve, ha a kérelmezőnek a biometrikus azonosítók átvétele céljából meg kell jelennie.”.

                  7.

                  A 8. cikk helyébe a következő szöveg lép:
                  „8. cikk
                  Távozás elvesztett vagy ellopott okmányok esetén
                  Az Európai Unió azon polgárai és a Moldovai Köztársaság azon állampolgárai, akik a Moldovai Köztársaság vagy a tagállamok területén történő tartózkodásuk alatt elveszítették személyazonosító okmányaikat, vagy akiktől ezen okmányokat ellopták, a tagállamok vagy a Moldovai Köztársaság diplomáciai vagy konzuli képviseletei által kiállított, határátlépésre jogosító érvényes személyazonosító okmánnyal vízum vagy egyéb engedély nélkül elhagyhatják a Moldovai Köztársaság vagy a tagállamok területét.”.

                  8.

                  A 10. cikk az alábbiak szerint módosul:

                              a)

                              a cím helyébe a következő szöveg lép:

                                 „Diplomata- és szolgálati útlevelek”;

                              b)

                              a (2) bekezdés helyébe a következő szöveg lép:
                              „(2)   „A Moldovai Köztársaság érvényes biometrikus szolgálati útlevéllel rendelkező állampolgárai vízum nélkül léphetnek be, hagyhatják el, vagy utazhatnak át a tagállamok területén.”;

                              c)

                              a cikk a következő bekezdéssel egészül ki:
                              „(3)   „Az (1) és (2) bekezdésben említett személyek 180 napos időszakonként 90 napot meg nem haladó ideig tartózkodhatnak a tagállamok területén.”.

                  9.

                  A 12. cikk (1) bekezdése a következőképpen módosul:

                              a)

                              az első mondatban a „Közösség” szó helyébe az „Unió” szó lép;

                              b)

                              a második mondatban az „A Közösséget” kifejezés helyébe az „Az Uniót” kifejezés, és az „Európai Közösségek Bizottsága” kifejezés helyébe az „Európai Bizottság”kifejezés lép.

                  10.

                  A 13. cikk az alábbiak szerint módosul:

                              a)

                              a meglévő bekezdés az (1) bekezdés számozást kapja;

                              b)

                              a cikk a következő bekezdéssel egészül ki:
                              „(2)   Továbbra is hatályban maradnak az egyes tagállamok és a Moldovai Köztársaság között ezen megállapodás hatálybalépését megelőzően kötött kétoldalú megállapodások vagy egyezmények azon rendelkezései, amelyek a nem biometrikus szolgálati útlevéllel rendelkező személyek vízumkötelezettség alóli mentességére vonatkoznak, nem érintve az érintett tagállamok vagy a Moldovai Köztársaság azon jogát, hogy ezeket a kétoldalú megállapodásokat vagy egyezményeket felmondja vagy felfüggessze.”.

                  11.

                  A 14. cikk a következő, első albekezdéssel egészül ki:
                  „A Moldovai Köztársaság csak az összes tagállam állampolgárai vagy az összes tagállam állampolgárainak bizonyos kategóriái számára vezetheti be ismét a vízumkötelezettséget, egyes tagállamok állampolgárai vagy egyes tagállamok állampolgárainak bizonyos kategóriái számára nem.”.

            2. cikk
      E megállapodást a Felek saját belső eljárásaikkal összhangban erősítik meg vagy hagyják jóvá, és e megállapodás azt a napot követő második hónap első napján lép hatályba, amikor az utolsó Fél értesíti a másik Felek arról, hogy az említett eljárások befejeződtek.

         Kelt Brüsszelben, 2012. június 27-én, két-két eredeti példányban a Felek hivatalos nyelvein, amely szövegek mindegyike egyaránt hiteles.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            Pentru Uniunea Europeană

            3a Република Молдова
            Por la República de Moldavia
            Za Moldavskou republiku
            For Republikken Moldova
            Für die Republik Moldau
            Moldova Vabariigi nimel
            Για τη Δημοκρατία της Μολδαβίας
            For the Republic of Moldova
            Pour la République de Moldavie
            Per la Repubblica moldova
            Moldovas Republikas vārdā –
            Moldovos Respublikos vardu
            A Moldovai Köztársaság részéről
            Għar-Repubblika tal-Moldova
            Voor de Republiek Moldavië
            W imieniu Republiki Mołdawii
            Pela República da Moldova
            Pentru Republica Moldova
            Za Moldavskú republiku
            Za Republiko Moldavijo
            Moldovan tasavallan puolesta
            För Republiken Moldavien
            Pentru Republica Moldova

         EGYÜTTES NYILATKOZAT AZ ÚTI OKMÁNYOKKAL KAPCSOLATOS EGYÜTTMŰKÖDÉSRŐL
         A Felek megállapodnak abban, hogy a megállapodás 12. cikke alapján létrejött vegyes bizottság a megállapodás végrehajtásának felügyelete során értékeli, hogy az érintett úti okmányok biztonságának szintje milyen hatással van a megállapodás működésére. E célból a Felek megállapodnak abban, hogy rendszeresen tájékoztatják egymást az úti okmányok számának indokolatlan mértékű növekedésének elkerülése, az úti okmányok biztonsága technikai tényezőinek fejlesztése, valamint az úti okmányok kiadásának testreszabása érdekében tett intézkedésekről.

         AZ EURÓPAI UNIÓ NYILATKOZATA A RÖVID TÁVÚ TARTÓZKODÁSRA JOGOSÍTÓ VÍZUMOK KÉRELMEZÉSEKOR BENYÚJTANDÓ DOKUMENTUMOKRÓL
         Az Európai Unió a Vízumkódex 48. cikke (1) bekezdésének a) pontjának megfelelően harmonizált jegyzéket alakít ki a kérelmezők által benyújtandó támogató dokumentumokról annak érdekében, hogy a Moldovai Köztársaság vízumkérelmezőit elvben azonos támogató dokumentumok benyújtására kötelezzék. Az Európai Unió a vegyes bizottság keretében tájékoztatja a Moldovai Köztársaságot e jegyzék elkészültéről. Az Európai Unió a Moldovai Köztársaság állampolgárait is tájékoztatja a Vízumkódex 47. cikke (1) bekezdésének a) pontja szerint.

         AZ EURÓPAI UNIÓ NYILATKOZATA A KÜLSŐ SZOLGÁLTATÓVAL VALÓ EGÜTTMŰKÖDÉSRŐL
         Az Európai Unió elkötelezi magát amellett, hogy a vízumkérelmek átvételének kiszervezéséhez csak végső megoldásként, különleges körülmények vagy helyi adottságok esetén folyamodik, például akkor, ha a vízumkérelmezők magas száma miatt nem lehetséges kellő időben és rendezett körülmények között megszervezni a kérelmek átvételét és az adatok felvételét, vagy ha az érintett harmadik ország megfelelő területi lefedettsége semmilyen egyéb módon nem biztosítható, és ha az érintett tagállam esetében az együttműködés egyéb módjai nem bizonyulnak megfelelőnek.

         AZ EURÓPAI UNIÓ NYILATKOZATA A CSALÁDTAGOKRA VONATKOZÓ KÖNNYÍTÉSEKRŐL
         Az Európai Unió tudomásul veszi a Moldovai Köztársaságnak a vízumkönnyítésben részesülő családtagok fogalmának kiszélesítésére irányuló javaslatát, valamint tudomásul veszi, hogy a Moldovai Köztársaság nagy jelentőséget tulajdonít annak, hogy egyszerűsítsék a személyek ezen kategóriájának mozgását.
         Annak érdekében, hogy több olyan személy mozgását könnyítsék meg, akiket családi kötelék fűz a Moldovai Köztársaságnak a tagállamok területén jogszerűen tartózkodó állampolgáraihoz, vagy pedig az Európai Uniónak az állampolgárságuk szerinti tagállam területén tartózkodó polgáraihoz (különös tekintettel a testvérekre és azok gyermekeire), az Európai Unió felkéri a tagállamok konzuli hivatalait, hogy teljes mértékben használják ki a személyek ezen kategóriái esetében a Vízumkódex által a vízumok kiadásának megkönnyítésére irányulóan biztosított lehetőségeket, ideértve különösen a kérelmezőktől megkövetelt igazoló dokumentumok egyszerűsítését, a feldolgozási díjak alóli mentességet és adott esetben a többszöri belépésre jogosító vízumok kiadását.

         EGYÜTTES NYILATKOZAT SVÁJCRÓL ÉS LIECHTENSTEINRŐL
         A Felek tudomásul veszik az Unió, valamint Svájc és Liechtenstein között fennálló szoros kapcsolatot, különös tekintettel ezen országoknak a schengeni vívmányok végrehajtására, alkalmazására és fejlesztésére irányuló társulásáról szóló, 2004. október 26-i megállapodásra.
         Ilyen körülmények között kívánatos, hogy Svájc és Liechtenstein, illetve a Moldovai Köztársaság hatóságai késedelem nélkül a módosított megállapodáshoz hasonló feltételekkel kétoldalú megállapodásokat kössenek a rövid távú tartózkodásra jogosító vízumok kiadásának megkönnyítéséről.


title: 2013/618/EU: Az Európai Parlament határozata ( 2013. április 17. ) az ENIAC közös vállalkozás 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) az ENIAC közös vállalkozás 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               16.11.2013

               HU

               Az Európai Unió Hivatalos Lapja

               L 308/345

         AZ EURÓPAI PARLAMENT HATÁROZATA
   (2013. április 17.)
   az ENIAC közös vállalkozás 2011-es pénzügyi évre szóló költségvetésének végrehajtására vonatkozó mentesítésről
   (2013/618/EU)
   AZ EURÓPAI PARLAMENT,

               —

               tekintettel az ENIAC közös vállalkozás 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az ENIAC közös vállalkozás 2011-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Tanács 2013. február 12-i ajánlására (05755/2013 – C7-0040/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az ENIAC közös vállalkozás létrehozásáról szóló, 2007. december 20-i 72/2008/EK tanácsi rendeletre (4) és különösen annak 11. cikke (4) bekezdésére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0105/2013),

               1.

               mentesítést ad az ENIAC közös vállalkozás igazgatója számára a közös vállalkozás 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az ENIAC közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 6., 2013.1.10., 18. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 30., 2008.2.4., 21. o.

      (5)  HL L 357., 2002.12.31., 72. o.

      AZ EURÓPAI PARLAMENT ÁLLÁSFOGLALÁSA
      (2013. április 17.)
      az ENIAC közös vállalkozás 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az ENIAC közös vállalkozás 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az ENIAC közös vállalkozás 2011-es pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

                  —

                  tekintettel a Tanács 2013. február 12-i ajánlására (05755/2013 – C7-0040/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az ENIAC közös vállalkozás létrehozásáról szóló, 2007. december 20-i 72/2008/EK tanácsi rendeletre (4) és különösen annak 11. cikke (4) bekezdésére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0105/2013),

                  A.

                  mivel az ENIAC közös vállalkozást („a közös vállalkozást”) 2007. december 20-án hozták létre 10 éves időtartamra, hogy a nanoelektronikai szempontból alapvető kompetenciák különféle alkalmazási területeken történő fejlesztésének érdekében kutatási ütemtervet szabjon meg és hajtson végre,

                  B.

                  mivel a közös vállalkozás 2010 júliusában pénzügyi autonómiát kapott,

                  C.

                  mivel a Számvevőszék kijelentette, hogy kellő mértékben megbizonyosodott arról, hogy a 2011-es pénzügyi évre vonatkozó éves beszámoló megbízható;

                  D.

                  mivel a Számvevőszék korlátozó véleményt nyilvánított a közös vállalkozás beszámolójának alapjául szolgáló ügyletek jogszerűségéről és szabályszerűségéről;

                  E.

                  mivel a közös vállalkozáshoz az Unió a tízéves időszak alatt – a hetedik kutatási keretprogram költségvetéséből – legfeljebb 450 000 000 EUR-val járul hozzá,

         Költségvetési és pénzgazdálkodás

                  1.

                  följegyzi, hogy a közös vállalkozás 2011-es pénzügyi évre vonatkozó végleges költségvetése 66 000 000 EUR kötelezettségvállalási és 35 000 000 EUR kifizetési előirányzatot tartalmazott, és hogy a teljesítési arány a kötelezettségvállalási előirányzatok esetében 97 %-os, a kifizetési előirányzatok esetében pedig 48 %-os volt; megjegyzi továbbá, hogy az operatív tevékenységekre rendelkezésre álló 63,6 millió EUR kötelezettségvállalási előirányzatból 20,1 millió EUR összeget globális kötelezettségvállalásként használtak fel a 2011. évi ajánlattételi felhívások első körében, valamint 42,2 millió EUR-t használtak fel globális kötelezettségvállalásként a 2011. évi ajánlattételi felhívások második körében; kéri, hogy terjesszenek elő részletes jelentést a felsorolt hiányosságokról, e jelentés pedig tegyen konkrét javaslatokat a teljesítési arány fokozatos javítása érdekében;

                  2.

                  sajnálja, hogy a közös vállalkozás azon előirányzatait, amelyeket 2010 végéig fel kellett volna használni, és amelyeket 2011 végéig fel kellett volna használni, 2012 januárjában visszavonták, és hogy a 2,8 millió EUR-ra rúgó, a 2010-es költségvetésben operatív tevékenység céljára elkülönített, 2011. december 31-ig nem teljesített globális kötelezettségvállalást nem vonták vissza; megjegyzi, hogy a közös vállalkozás intézkedett annak érdekében, hogy a jövőben ez ne fordulhasson elő, meghatározva az év végi zárás irányításának részletes eljárását, illetve szigorú határidők kitűzése révén;

                  3.

                  aggódik amiatt, hogy a közös vállalkozás éves beszámolóiról a Számvevőszék korlátozó véleményt bocsátott ki az ezek alapjául szolgáló ügyletek jogszerűségéről és szabályszerűségéről, azzal indokolva ezt, hogy a közös vállalkozás nem tudta megítélni, hogy a számviteli ellenőrzés utáni stratégia elég bizonyosságot jelent-e az alapul szolgáló ügyletek jogszerűségére és szabályszerűségére nézve; megismétli, hogy a közös vállalkozásnak haladéktalanul javítania kell utólagos ellenőrzései színvonalát, különösen a támogatások igazgatása tekintetében, kéri, hogy a mentesítésért felelős hatóságot tájékoztassák a közös vállalkozás által végrehajtandó, következő utólagos ellenőrzési folyamatokról; elvárja, hogy független ellenőrzéseinek köszönhetően a Számvevőszék képes legyen a mentesítésért felelős hatóság számára kinyilvánítani a saját véleményét a közös vállalkozás utólagos ellenőrzési stratégiájának hatékonyságáról;

                  4.

                  emlékeztet, hogy a közös vállalkozás 2010-ben utólagos ellenőrzési stratégiát fogadott el, amely az alapul szolgáló ügyletek jogszerűségének és szabályszerűségének megállapítására szolgáló legfőbb ellenőrzés és amelynek megvalósítása 2011-ben elkezdődött; megjegyzi, hogy a projektek költségelszámolásának vizsgálatát a tagállamok nemzeti finanszírozó hatóságaira (NFA) bízták, ugyanakkor az említett hatóságokkal aláírt igazgatási megállapodások nem tartalmaznak gyakorlati utasításokat ezen vizsgálatokra nézve; tudomásul veszi továbbá, hogy a közös vállalkozás nem kapott elég információt a nemzeti finanszírozó hatóságok ellenőrzési stratégiáiról; sajnálja, hogy a nemzeti finanszírozó hatóságok nem hajtottak végre utólagos ellenőrzéseket a 2011 végéig kifizetett támogatásokról, és felkéri a közös vállalkozást, hogy tájékoztassa a mentesítésért felelős hatóságot a meghozott nyomonkövetési intézkedésekről;

         Ajánlattételi felhívások

                  5.

                  figyelembe veszi, hogy a 2008-ban, 2009-ben és 2010-ben megfelelő módon kiírt ajánlattételi felhívások nyomán 107,9 millió EUR értékű támogatási megállapodást írtak alá, ami a közös vállalkozás kutatási tevékenységeihez való maximális uniós hozzájárulás 25 %-át teszi ki, és hogy 2011-ben két ajánlattételi felhívást írtak ki 62,3 millió EUR összegig; megjegyzi, hogy 2012-ben további két felhívást írtak ki 84,5 millió EUR összegig, és hogy 2013-ban 185,3 millió EUR-s (42 %) költségvetésű ajánlattételi felhívást kell kiírni a rendelkezésre álló 440 000 000 EUR-s uniós hozzájárulás teljes mértékű kihasználása érdekében; felszólítja a közös vállalkozást, hogy a Nanoelektronikára Irányuló Közös Technológiai Kezdeményezés végrehajtására szánt forrásokat a lehető legjobban használja fel;

         Belső kontrollrendszerek

                  6.

                  megismétli felszólítását, hogy a közös vállalkozás teljes mértékben érvényesítse belső ellenőrzési és pénzügyi információs rendszereit; tudomásul veszi, hogy ez a pénzügyi beszámolót illetően jelentős hibákat és késedelmeket okozott, amelyeket a végleges beszámoló elfogadása előtt kijavítottak;

                  7.

                  tudomásul veszi, hogy a közös vállalkozás számvitelért felelős tisztviselője validálta a pénzügyi és számviteli rendszereket (ABAC és SAP); megjegyzi azonban, hogy az azokat alátámasztó üzleti folyamatokat nem 2011 során validálták, különös tekintettel a nemzeti hatóságoktól kapott költségigények kifizetésének validálására vonatkozó pénzügyi információt biztosító eljárásra; kéri a közös vállalkozást, hogy tájékoztassa a mentesítésért felelős hatóságot az üzleti folyamatok validálásának állásáról;

         Belső ellenőrzés

                  8.

                  feljegyzi, hogy a közös vállalkozás pénzügyi szabályzatát még nem módosították úgy, hogy tartalmazza a keretrendeletnek a Bizottság belső ellenőre hatáskörére vonatkozó rendelkezését; megjegyzi ugyanakkor, hogy a Bizottság belső ellenőrzési szolgálata kockázatfelmérést végzett, és e kockázatfelmérés eredményei alapján 2011. november 22-én az irányítótestület elé terjesztette elfogadás céljából a 2012–2014-es ellenőrzési stratégiai tervet; emlékeztet, hogy 2011 végén a közös vállalkozás még nem állította fel saját belső ellenőrzési részlegét, de a közös vállalkozás 2012-ben úgy döntött, hogy e részlegbe saját személyzetének egyik tagját jelöli ki;

         Az ENIAC-tagállamok hozzájárulása

                  9.

                  feljegyzi, hogy az első öt ajánlattételi felhívás esetében az ENIAC-tagállamok pénzügyi hozzájárulása 1,55-ször volt több az Unió pénzügyi hozzájárulásánál, a közös vállalkozás létrehozásának azon elve ellenére, mely szerint az ENIAC-tagállamok pénzügyi hozzájárulásai az uniós pénzügyi hozzájárulásnak legalább az 1,8-szorosát kiteszik, míg a közös vállalkozás támogatásai a projektek összes finanszírozható költségének legfeljebb a 16,7 százalékát érhetik el;

                  10.

                  elítéli azt, hogy Görögország az uniós strukturális alapokat veszi igénybe az ENIAC projektek görög kedvezményezetteinek fizetendő nemzeti hozzájárulások fedezésére, ahelyett, hogy nemzeti finanszírozásról gondoskodna, valamint azt, hogy a közös vállalkozás elismerte az ENIAC projektekben való görög részvétel folytatását, de a görögországi kedvezményezetteket nem finanszírozza, mivel az uniós strukturális alapokból társfinanszírozott kiadások az 1083/2006/EK tanácsi rendelettel (6) összhangban nem támogatható más uniós pénzügyi eszközből; kéri a bizottságot, hogy mielőbb tájékoztassa a mentesítésért felelős hatóságot e helyzet jogszerűségéről;

         Éves tevékenységi jelentés

                  11.

                  tudomásul veszi, hogy az éves tevékenységi jelentés információval szolgál a közös vállalkozás műveleteinek eredményeiről, ugyanakkor nem tartalmaz értékelést a belső ellenőrzési rendszer hatékonyságáról és teljesítményéről, illetve az alábbi hiányosságok róhatók fel neki:

                              —

                              nem ad információt az utólagos ellenőrzési stratégia végrehajtásáról, így nem lehet megállapítani, hogy ez a fő kontrollmechanizmus eredményesen működik-e, és hogy működése fenntartáshoz vezetett volna-e,

                              —

                              nem tájékoztat a pénzügyi és számviteli rendszereknek a számvitelért felelős tisztviselő általi részleges validálásáról,

                              —

                              a kontrollrendszernek a számviteli és pénzügyi beszámolás tekintetében talált hiányosságai miatt az éves tevékenységi jelentésben nem éltek fenntartással;

         Egyéb igazgatási ügyek

                  12.

                  tudomásul veszi, hogy 2011-ben a közös vállalkozás üzletmenet-folytonossági tervet dolgozott ki, és előrelépést tett az információtechnológiai biztonságpolitikák véglegesítése terén, de a katasztrófaelhárítási terv véglegesítéséhez további munkára van szükség;

                  13.

                  üdvözli a tényt, hogy a közös vállalkozás és a belga hatóságok között a Belgium által nyújtandó irodahelyiségekről, kiváltságokról és mentességekről, valamint egyéb támogatásokról szóló befogadási megállapodást 2012. február 3-án aláírták;

         Egyéb

         Az Artemisszel való lehetséges egyesülés

                  14.

                  úgy véli, hogy költség-haszon elemzést kell végezni az Artemisszel való lehetséges egyesülésről, és hogy az Európai Parlamentet tájékoztatni kell ezen elemzés eredményéről; e jelentésnek rá kell világítania egy ilyen egyesülés lehetséges előnyeire és hátrányaira;

                  15.

                  ismételten felkéri a Számvevőszéket, hogy ésszerű időn belül készítsen különjelentést a Parlament számára arról, hogy milyen általános kérdések merülnek fel a közös vállalkozások jellege miatt, amelyeket e szervezeteknek a partnereikkel együtt meg kell oldaniuk a hozzáadott érték biztosítása érdekében és az uniós kutatási, technológiafejlesztési és demonstrációs programok hatékony végrehajtása szempontjából; továbbá megjegyzi, hogy e jelentésnek tartalmaznia kell egy értékelést a közös vállalkozások létrehozásának és struktúrájának eredményességére vonatkozóan.

         (1)  HL C 6., 2013.1.10., 18. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 30., 2008.2.4., 21. o.

         (5)  HL L 357., 2002.12.31., 72. o.

         (6)  HL L 210., 2006.7.31., 25. o.